Spir Oslo

Spir Oslo AS (tidligere Varbas) er en bedrift på Økern i Oslo. Den er et aksjeselskap som er heleid av Oslo kommune og samarbeider med NAV.  
Spir er en arbeid- og inkluderingsbedrift som gir tilbud innenfor avklaring, kartlegging, karriereveiledning, arbeidstrening og fagbrev innenfor en rekke fagområder.
Arbeidet foregår i Spirs egne lokaler eller hos en av samarbeidspartnerne i nærings- og arbeidslivet rundt bedriften i Oslo og nærliggende geografiske områder.
Spir selger produkter og tjenester, og omsetter for ca. rundt 100 millioner kroner årlig.  Rundt 40 % av disse inntektene kommer fra egne salgsområder. Selskapet har  blant annet eget mekanisk verksted, med tilbud om fire ulike fagbrevområder, og hvor det produseres varer til kunder innenfor blant annet dreiing, fresing, boring og laserskjæring, et bilverksted som utdanner bilmekanikere og tar imot biler til reparasjon og vedlikehold, en sømavdeling med produksjon innen søm og re-design, pakking og levering av frukt til kunder i hele byen, en print- og grafisk avdeling med to fagbrevområder, kantine og catering med fagbrevområde institusjonskokk, For kunder driver bedriften nettbutikker, har lager og tilbyr fagbrev i transport- og logistikkfaget.


== Historie ==
1954: Statens attføringsinstitutt i Oslo tok opp spørsmålet om reising av et eget industribygg for bedrifter egnet for sysselsetting av yrkeshemmede med spesielt store attføringsproblemer. Spørsmålet ble rettet gjennom Norsk Folkehjelp, som vedtok byggingen.
1958: Bygging av industribygget iverksatt, sammen med et eget hybelbygg for arbeidstakerne. Yrkeshemmedes Industrier (YVI) ble stiftet. * 1959: Vanføres arbeidssentral ble stiftet 16. mai. Dette er forløperen til Varbas.
1960: 15. september 1960 fikk Norsk Folkehjelp innta Lørenstiftelsene Hybel og Industribygg. Avdeling for mekanisk produksjon ble etablert. En rekke bedrifter flyttet inn i bygget:
Vanføres Arbeidssentral
Yrkeshemmedes Industrier (YVI)
Blindes Industriverksted
Yrkesvalghemmedes Bedrift (YKB)
Norasonde
Reaktiv
Oslo Presstoffindustri
Ordrekontoret for yrkeshemmede
1965: Reaktiv gikk inn i Yrkeshemmedes Industrier.
1971: Norasonde flyttet til egne lokaler på Skedsmo.
1972: Arbeidstakerne ble flyttet fra trygdemottakere til lønnsmottakere, og arbeidstakerne ble organisert i Norsk Jern- og Metallarbeiderforbund.
1978: Bygget ble utvidet med en etasje for industrihaller, til dagens utseende.
1979: Blindes Industriverksted opprettet AFT-avdeling, (avdeling for arbeidsforberedende trening), med 25 tiltaksplasser.
1981: En rekke navneendringer ble foretatt:
Vanføres Arbeidssentral, ble Varbas
Yrkeshemmedes Industrier (YVI) ble Nipro
Blindes Industriverksted ble Pakma, og inngikk samme år i Nipro
Yrkesvalghemmedes Bedrift (YKB) ble Merkantiltjeneste
1987: Merkantiltjeneste gikk inn i Varbas. Egen ASV-avdeling ble opprettet i Varbas.
1990: Varbas kjøpte Nipro Oslo
1994: Varbas kjøpte og overtok industribygget. ASV-avdelingen ble skilt ut som et datterselskap av Varbas, under navnet A/S Løren Bedriftservice (LBS), men forble i industribygget.
1996: Arbeid med Bistand ble etablert som det første AB-tiltaket i Oslo.
2001: Arbeidsmarkeds Bedrift, AMB, ble opprettet på nytt som egen avdeling på Varbas.
2002: AFT-avdelingen skifter navn og blir APS (Arbeidspraksis i skjermet virksomhet)
2003: AS Varbas blir aksjeselskap heleid av Oslo kommune.
2006: Datterselskapet Løren Bedriftsservice AS innfusjoneres i AS Varbas og reetableres som en VTA-avdeling.
2015: Varbas overtok det kommunale foretaket KAREA Oslo KF, ved virksomhetsoverdragelse. Skiftet samtidig navn til KAREA-Varbas AS.
2016: Nytt navn: Spir Oslo AS


== Eksterne lenker ==
(no) Offisielt nettsted